**Ιερομόναχος Ακάκιος (κατά κόσμον Άνθιμος Διακρούσης) - Κεφαλονιά**

<<***Μία σουλτάνα ηθέλησε να πα να προσκυνήσει***

***το Μωαμέτη το σαλό, και πάλι να γυρίσει.***

***Έπήρε βίο περισσό στη στράτα να έξοδιάσει***

***ομού με τους ανθρώπους της, όσο να τήνε φτάσει·***

***επήρε και κορίτσια να είναι συνοδειά της,***

***σκλάβους και σκλάβας περισσάς εις την υπηρεσιά της·***

***μέγα καράβι εφόρτωσεν όλον προσκυνητάδες,***

***φαγία και φορέματα, άσπρα και καμουχάδες,***

***ν’ αφήσει στο προσκύνημα και άλλα να χαρίσει***

***εις τους πτωχούς και πένητας, και πάλι να γυρίσει.***

***Και τότε ορδινιάστηκαν όλοι τους να μισέψουν,***

***καλόν καιρόν ευρήκασι διά να ταξιδέψουν.***

***Στη στράτα όπου επήγαινε Φράγκοι την καρτερούσι,***

***της Μαλτάς τα πλεούμενα, και τήνε πολεμούσι.***

***Έγινε πόλεμος πολύς τότε ανάμεσά τους***

***και να κοπούν ηθέλασι για τη βασίλισσά τους,***

***μα τίποτες δεν έκαμαν, αλλά παραδοθήκαν,***

***ολίγοι έμειναν ζωντανοί κ’ οι άλλοι εκοπήκαν,***

***κ’ επήραν την τα κάτεργα με όλο το καράβι,***

***πράμα που δεν επάντεχε ουδ’ ‘ηλπιζε να λάβει***>>